
       REPUBLIKA HRVATSKA
 OSJEČKO-BARANJSKA ŽUPANIJA
   	OPĆINA POPOVAC
                Općinsko vijeće

KLASA:  
URBROJ: 
Popovac, 

Na temelju članka 9. st. 10., članka 46 i članka 47. Zakona o grobljima („Narodne novine, br. 78/25, 80/25) i članka 30. Statuta Općine Popovac („Službeni glasnik “ br. 1/20, 3/21) Općinsko vijeće Općine Popovac na svojoj ____.sjednici , održanoj ___________.godine, donijelo je 


O D L U K U
o grobljima na području Općine Popovac

OPĆE ODREDBE

Članak 1.
Odlukom o grobljima na području Općine Popovac ( u daljnjem tekstu: Odluka) uređuju se pojam opreme i uređaja grobnog mjesta, dimenzije i veličina grobnih mjesta, mjerila i kriteriji za dodjelu i ustupanje grobnih mjesta na korištenje, uvjeti i mjerila za plaćanje naknade pri dodjeli grobnog mjesta i godišnja naknada za korištenje grobnog mjesta, ukop pokojnika, uvjeti, način i mjesto prosipanja kremiranih posmrtnih ostataka umrle osobe, iskopavanje i premještaj posmrtnih ostataka, vremenski razmak ukopa, ukop nepoznatih osoba te umrlih hrvatskih ratnih vojnih invalida i hrvatskih branitelja iz Domovinskog rata, održavanje groblja i uklanjanje otpada, upravljanje grobljem, upravljanje i dodjela prava korištenja mrtvačnice, prekršajne sankcije za prekršitelje odredbi.

Članak 2.
Svi izrazi koji se koriste u tekstu, a imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.

Članak 3.
(1) Na području Općine Popovac ukop se obavlja na RKT groblju u Popovcu, pravoslavnom groblju u Popovcu,  groblju Kneževo i groblju Branjina.
(2) Groblja  na području Općine Popovac u vlasništvu su Općine Popovac (u daljnjem tekstu: Općina).

Članak 4.
(1) Grobljima na području Općine Popovac upravlja Jedinstveni upravni odjel Općine Popovac                             (dalje: Uprava groblja)
(2) Upravljanje grobljem razumijeva dodjelu grobnih mjesta, uređenje, održavanje i rekonstrukciju groblja.


OPREMA I UREĐAJI GROBNOG MJESTA

Članak 5.
(1) Pod opremom i uređajima grobnog mjesta, u smislu ove Odluke, smatraju se nadgrobna ploča, nadgrobni spomenik i znaci, ploče, ograda grobnog mjesta i slično.
(2) Oprema i uređaji grobnog mjesta i stavka 2. ovog članka smatraju se nekretninom i vlasništvo su korisnika grobnog mjesta, vlasništvo istih može se prenositi sukladno zakonu kojim se uređuju groblja i posebnim propisima.


DIMENZIJE I VELIČINA GROBNIH MJESTA 

Članak 6.
(1) Groblja se izgrađuju prema određenoj osnovi i dijele se na grobna polja i grobna mjesta. Cijela površina groblja određena za sahranu podijeljena je na polja. Polja se označuju rimskim brojevima i dijele se na grobna mjesta. 

(2)Dimenzije grobnih mjesta:
100 x 200 cm – jednostruko grobno mjesto
200 x 200 cm – dvostruko grobno mjesto
300 x 200 cm – trostruko grobno mjesto.

(3)Dimenzije grobnice (unutar zidova)
100 x 200 cm – jednostruko grobno mjesto
200 x 200 cm – dvostruko grobno mjesto
300 x 200 cm – trostruko grobno mjesto.

(4)Dno groba mora biti najmanje 50 cm iznad najviše točke podzemne vode. Dubina ukopnog mjesta je u zemljanim grobovima najmanje 180 cm. Kod zemljanih grobova treba osigurati najmanje 0,80 metara zemlje iznad lijesa.


MJERILA I KRITERIJI DODJELJIVANJA I USTUPANJA GROBNIH MJESTA NA KORIŠTENJE
Članak 7.
(1) Za dodjelu grobnog mjesta na korištenje na području Općine Popovac, podnosi se Zahtjev Upravi groblja.
(2) Uprava groblja na temelju dokumentiranog zahtjeva stranke dodjeljuje slobodno grobno mjesto na korištenje na neodređeno vrijeme uz naknadu, o čemu donosi rješenje.
(3) Rješenje o dodjeli grobnog mjesta na korištenje donosi se kod svake promjene korisnika grobnog mjesta.
Članak 8.
(1) Grobna mjesta dodjeljuju se na korištenje prema Planu rasporeda i korištenja grobnih mjesta na način da se u najvećoj mogućoj mjeri usvoje želje korisnika.
(2) Uprava groblja dužna je voditi Grobni očevidnik o ukopu svih umrlih osoba na lokalne samouprave koji sadrži podatke o grobovima i grobnicama, korisnicima grobova i grobnica, osobama koje imaju pravo ukopa, svim promjenama te uzroku smrti.
(3) Sastavni dio grobnog očevidnika iz ovoga članka je Položajni plan grobnih mjesta i grobnica.
(4) Akti iz stavka 1., 2., 3.. ovoga članka moraju se pohraniti i trajno čuvati.

Članak 9.
Grobno mjesto dodjeljuje se na korištenje kada nastane potreba za ukopom pokojnika ili, neovisno potrebi za ukopom, ukoliko postoji dovoljan broj slobodnih grobnih mjesta na mjesnom groblju.

Članak 10.
(1) Pod korisnikom grobnog mjesta ( u daljnjem tekstu: korisnik), u smislu ove odluke razumijeva se osoba kojoj je grobno mjesto dano na korištenje rješenjem.
(2) Pravo ukopa u grobno mjesto ima korisnik i članovi njegove obitelji.
(3) Članom obitelji korisnika grobnog mjesta koji ima pravo ukopa smatra se njegov bračni ili izvanbračni drug, životni ili neformalni životni partner, potomci i posvojena djeca i njihovi bračni ili izvanbračni drugovi, životni ili neformalni životni partneri te njegovi roditelji.
(4) Nakon smrti korisnika, pravo korištenja grobnog mjesta stječu nasljednici utvrđeni pravomoćnim rješenjem o nasljeđivanju.
(5) Do pravomoćnosti rješenja o nasljeđivanju korisnika, u grobno mjesto mogu se ukapati osobe koje su u času smrti korisnika bili članovi njegove obitelji.

Članak 11.
(1) Korisnik se može odreći korištenja grobnog mjesta na temelju dokumentiranog zahtjeva kojeg podnosi Upravi groblja.
(2) U slučaju stavka 1.ovog članka, Uprava groblja stavlja izvan snage rješenje o korištenju grobnog mjesta.
(3) Zahtjev iz stavka 1.ovog članka sadrži i Izjavu o preuzimanju posmrtnih ostataka ili o odricanju od posmrtnih ostataka koji se nalaze u grobnom mjestu. U slučaju odricanja od posmrtnih ostataka iste zbrinjavanja Uprava groblja u zajedničkoj kosturnici.
(4) Odricanjem od korištenja grobnog mjesta korisnik i nadalje ima obvezu podmirenja nastalih dugovanja.
(5) U slučaju sukorisništva, za odricanje je potrebna suglasnost svih korisnika odnosno izjava o preuzimanju korištenja grobnog mjesta. 

									
UVJETI I MJERILA ZA PLAĆANJE NAKNADE KOD DODJELE GROBNOG MJESTA I GODIŠNJE NAKNADE ZA KORIŠTENJE GROBNOG MJESTA

Članak 12.
(1) Za dodjelu grobnog mjesta na korištenje plaća se jednokratna naknada o dodjeli grobnog mjesta na korištenje.
(2) Jednokratna naknada za dodjelu grobnog mjesta na korištenje određuje se ovisno o dimenzijama prihod je proračuna Općine Popovac, a osoba koja želi ishoditi zemljište za grobno mjesto treba podnijeti zahtjev osobi koja upravlja grobljem. 
(3) Naknada za dodjelu grobnog mjesta na neodređeno vrijeme iznosi:

       Tablica 1:
	
	Veličina groba
	Dimenzije groba
	Iznos

	1.
	Jednostruki grob
	1m širine x 2 m dužine 
	60,00 eura

	2.
	Dvostruki grob
	2m širine x 2m dužine
	80,00 eura

	3.
	Trostruki grob
	3m širine x 2m dužine
	100,00 eura





(4) Navedenu jednokratnu naknadu iz članka 12, Tablice 1. članka plaćaju korisnici, odnosno njihovi nasljednici, u roku od 15 dana od dana izdavanja rješenja.
(5) Naknada iz članka 12. ove Odluke, uplaćuje se na žiro- račun Općine Popovac.

Članak 13.
(1) Za korištenje grobnog mjesta korisnik je u obvezi plaćati godišnju grobnu naknadu koja je prihod Općine Popovac.
(2) Godišnja grobna naknada plaća se na temelju uplatnice koju Uprava groblja dostavlja osobi koja je u grobni očevidnik upisana kao korisnik, osim ako korisnik ne dostavi Upravi groblja sporazum s ovjerenim potpisom druge osobe na temelju kojeg druga osoba preuzima obvezu plaćanja godišnje grobne naknade.

Tablica 2:
	
	Veličina groba: 
	Iznos:

	1. 
	Za jednostruki grob 
	15,00 eura

	2. 
	Za dvostruki grob 
	25,00 eura

	3. 
	Za trostruki grob
	35,00 eura



(3) Naknada iz članka 13. ove odluke, uplaćuje se na žiro- račun Općine Popovac.




Članak 14.
(1) Navedene naknade iz članka 13, Tablice 2. članka plaćaju korisnici, odnosno njihovi nasljednici jednom godišnje do 30. rujna tekuće godine. 
(2) Iznimno, godišnju grobnu naknadu moguće je platiti i unaprijed i to maksimalno za 5 godina. 
(3) Obveza plaćanja grobne naknade nastaje danom dodjele grobnog mjesta, te ako je isto dodijeljeno do 30. rujna naknada se određuje u ukupnom godišnjem iznosu, a ako je dodjela izvršena nakon 1. listopada, obveza plaćanja naknade se određuje u razmjernom iznosu. 
(4) U slučaju sukorisništva grobnog mjesta, uplatnica se dostavlja svakom od korisnika sukladno udjelu u pravu korištenja grobnog mjesta, osim ako se korisnici na temelju sporazuma s ovjerenim potpisom ne dogovore drugačije te isti dostave Upravi groblja.
(5) Visina godišnje grobne naknade za korištenje grobnog mjesta utvrđuje se radi namirenja dijela stvarno nastalih zajedničkih troškova na groblju ( uređenja i održavanja groblja, utroška vode, odvoza otpada, čišćenja pristupnih staza i zelenih površina i drugih troškova).
(6) U razdoblju od smrti korisnika do dostave pravomoćnog rješenja o nasljeđivanju, godišnju grobnu naknadu dužna je plaćati osoba koje se je skrbila o ukopu umrlog korisnika i podmirila trošak ukopa. 


UKOP POKOJNIKA
    						Članak 15.
(1) Ukop pokojnika na iz članka 3. ove Odluke, obavljaju fizičke/pravne osobe registrirane za obavljanje pogrebnih djelatnosti na području Osječko-baranjske županije.

UVJETI, NAČIN I MJESTO PROSIPANJA KREMIRANIH POSMRTNIH OSTATAKA UMRLE OSOBE
 Članak 16.
(1)Kremirani posmrtni ostaci umrle osobe mogu se prosipati na za to predviđenom i označenom mjestu na groblju u Popovcu.
(2)Korisnik je dužan pisani zahtjev za prosipanje kremiranih posmrtnih ostataka umrle osobe podnijeti Upravi groblja
(3)Poslove iz stavka 1. ovog članka obavlja ovlaštena fizička/pravna osoba registrirana za obavljanje pogrebnih djelatnosti na području Osječko-baranjske županije.


ISKOPAVANJE I PREMJEŠTAJ POSMRTNIH OSTATAKA

Članak 17.
(1) Iskop (ekshumacija) umrle osobe odnosno posmrtnih ostataka može se obaviti:
· na temelju zahtjev članova uže obitelji (supružnik i djeca), a radi premještaja u drugo grobno mjesto na području Općine Popovac
· na temelju zahtjeva osobe koja je ovlaštena tražiti iskop na temelju pravomoćne sudske odluke,
· po službenoj dužnosti na temelju odluke nadležnog tijela.
(2) Ako su članovi uže obitelji umrli prije osobe čiji se prijenos traži zahtjev, mogu podnijeti drugi srodnici prema redoslijedu utvrđenom zakonskim propisima o nasljeđivanju.
(3) Iskop umrle osobe odnosno posmrtnih ostataka obavljaju fizičke/pravne osobe registrirane za obavljanje pogrebnih djelatnosti, sukladno posebnim propisima.
(4) Iskop umrle osobe odnosno posmrtnih ostataka osobe umrle od posljedica zarazne bolesti može se dozvoliti protekom godine dana računajući od dana ukopa.
(5) Iskopu umrle osobe odnosno posmrtnih ostataka mogu nazočiti osobe koje su isti zatražile.
(6) Osobe iz stavka 3. ovog članka, dužne su nakon obavljenog iskopa (ekshumacije) vratiti grobno mjesto u prvobitno stanje.






VREMENSKI RAZMAK UKOPA

[bookmark: _Hlk200442163]Članak 18.
(1) Ukop u popunjeni obiteljski grob može se obaviti nakon isteka roka od 10 godina od zadnjeg ukopa, a nakon produbljenja groba ukoliko to dopuštaju objektivne okolnosti. 
(2) Poslije obavljenog ukopa, utvrđene okolnosti iz stavka 1. ovog članka unose se u grobni očevidnik i registar umrlih osoba.
UKOP NEPOZNATIH OSOBA TE UMRLIH HRVATSKIH RATNIH VOJNIH INVALIDA I HRVATSKIH BRANITELJA IZ DOMOVINSKOG RATA

Članak 19.
(1) Nepoznate osobe ukapaju se u grobna mjesta za pojedinačne ukope.
(2) Za grobno mjesto za pojedinačne ukope ne može se izdati rješenje o pravu korištenja te služi za ukop nepoznatih osoba i osoba za koje troškove ukopa snosi Općina Popovac po posebnim propisima ili nadležna socijalna ustanova.
(3) Uprava groblja dužna je na groblju osigurati dovoljan broj grobnih mjesta za pojedinačne ukope iz stavka 1. i 2. ovog članka.
(4) Korištenje grobnih mjesta za pojedinačne ukope određuje se na rok od 10 godina, a nakon isteka kojega roka grobna mjesta se prekapaju, a posmrtni ostaci umrlih ukapaju se u kosturnice.

Članak 20.
(1)Uprava groblja dužna je osigurati dio groblja na mjesnim grobljima odnosno aleju za ukop hrvatskih branitelja iz domovinskog rata
(2)Uprava groblja dužna je osigurati davanje na korištenje grobnih mjesta za umrle hrvatske ratne vojne invalide iz Domovinskog rata i za umrle hrvatske branitelje iz Domovinskog rata sukladno posebnom propisu kojim se utvrđuju prava hrvatskih branitelja iz Domovinskog rata 

ODRŽAVANJE GROBLJA I UKLANJANJE OTPADA

Članak 21.
(1) Održavanje groblja na području Općine obavlja vlastiti komunalni pogon Općine Popovac.
(2) Pod održavanje groblja, u smislu ove odluke, razumijeva se uređenje i čišćenje zajedničkih dijelova groblja, zemljišta, staza i putova na groblju od otpada, održavanje pratećih građevina sukladno zakonu kojim se uređuju groblja te sadnja i održavanje zelenila.
(3) Pod otpadom, u smislu ove odluke, smatraju se svi materijali koji su na bilo koji način naneseni, odnosno dospiju na groblje, a po svojoj prirodi ne pripadaju groblju ili narušavaju izgled groblja te ostaci vijenaca i buketa na grobovima koji, zbog proteka vremena, narušavaju izgled groblja, a korisnici grobnih mjesta su ih propustili ukloniti.
(4) Održavanje groblja obavlja se u skladu s tehničkim i sanitarnim propisima, pravilima o zaštiti okoliša te krajobraznim i estetskim vrijednostima.

Članak 22.
Uprava groblja   obvezna  je groblje održavati kontinuirano i s poštovanjem prema ukopanim osobama, na način da groblje i prateće građevine sukladno zakonu kojim se uređuje groblja, budu uredni i čisti te u funkcionalnom smislu ispravni.

Članak 23.
(1) Korisnik je obvezan održavati grobno mjesto čistim i urednim, na način da ne narušava cjelokupan izgled groblja te da ne predstavlja opasnost po sigurnost i stabilnost drugih grobnih mjesta.
(2) U slučaju da korisnik ne postupa sukladno odredbama iz stavka 1. ovog članka, Uprava groblja  pisanim putem će ga upozoriti na navedenu obvezu te postupiti prema odredbama Zakona o grobljima. 



Članak 24.
Ukoliko se prilikom ukopa mora pomaknuti oprema ili uređaj grobnog mjesta ili okolnih grobnih mjesta, troškove oko uspostave prijašnjeg stanja snosi osoba na čiji zahtjev se obavlja ukop.

Članak 25.
Uprava groblja ne odgovara za štetu nastalu na grobnim mjestima koju prouzrokuju treće osobe.


UPRAVLJANJE GROBLJEM
Članak 26.
Uprava groblja obvezna je upravljati pažnjom dobrog gospodara i s poštovanjem prema ukopanim osobama.
Članak 27.
Aktom Uprave groblja kojim se određuju pravila ponašanja na groblju uređeno je vrijeme posjeta grobljima, ponašanje koje se smatra zabranjenim na groblju, izvođenje radova i pružanje usluga na groblju od strane drugih pravnih ili fizičkih osoba te postupanje s izgubljenim i nađenim stvarima na groblju.
Članak 28.
(1) Za izvođenje radova na grobnom mjestu potrebna je Suglasnost Uprave groblja.
(2) Zahtjev za izdavanje Suglasnosti iz stavka 1. ovog članka, podnosi Izvođač radova.
(3) Uprava groblja izdaje Suglasnost iz stavka 1. ovog članka u roku od 30 dana od dana predaje urednog zahtjeva.
(4) Za izdavanje Suglasnosti iz stavka 1. ovoga članka izvođač radova obvezan je priložiti:
– zahtjev za izdavanje suglasnosti vlastoručno potpisan, s naznačenim imenom, prezimenom, OIB-om i adresom naručitelja radova, te naznačiti ime i prezime pokojnika/ce ukoliko je osoba preminula.
(5) Ako Uprava groblja ne izda Suglasnost iz stavka 1.ovog članka u roku iz stavka 2. ovog članka, smatrat će se da je suglasnost izdana. 
(6) U slučaju da izvoditelj radove izvodi bez Suglasnosti ili protivno danoj Suglasnosti, Uprava groblja  postupi će sukladno Zakonu o grobljima.
(7) Izvođač radova iz stavka 2. ovog članka, dužan je po završetku radova površinu oko grobnog mjesta na kojem su se izvodili radovi vratiti u prvobitno stanje. 

Članak 29.
(1)Aktom Uprave groblja kojim se određuju iznosi taksi za izvođenje radova na grobljima na području Općine Popovac, uređuje se opis radova te iznos takse za izvođenje radova na grobljima na području Općine Popovac
(2)Temeljem izdane Suglasnosti za izvođenje radova iz članka 28. ove Odluke, Uprava groblja izdaje račun s taksama iz članka 29. ove Odluke Izvođaču radova.
(3)Takse iz članka 29. ove Odluke, izvođač radova, uplaćuje se na žiro-račun Općine Popovac

Članak 30.
(1) Kada dug za grobnu naknadu prijeđe iznos od deset godišnjih grobnih naknada, Uprava groblja će u javnom glasilu, na oglasnim pločama groblja i na mrežnim stranicama Uprave groblja, kao i na adresu korisnika grobnog mjesta, ako je ta adresa poznata, dostaviti poziv korisniku grobnog mjesta da plati sve neplaćene naknade sa zakonskim zateznim kamatama u roku od 30 dana od dana objave poziva, s upozorenjem da će nakon isteka tog roka izgubiti pravo korištenja grobnog mjesta.
(2) Ako korisnik grobnog mjesta ne postupi prema obavijesti iz stavka 1. ovoga članka, grobno mjesto se smatra grobnim mjestom bez korisnika, o čemu Uprava groblja donosi rješenje i može se ponovno dodijeliti na korištenje.
(3) Iznimno od stavka 2. ovoga članka, grobna mjesta u kojima su pokopani posmrtni ostaci znamenitih povijesnih osoba, posmrtni ostaci hrvatskih branitelja iz Domovinskog rata bez nasljednika ili posmrtni ostaci lokalno značajnih osoba ne smatraju se grobnim mjestima bez korisnika i ne dodjeljuju se novom korisniku grobnog mjesta.
(4) Protiv rješenja iz stavka 2. ovoga članka može se nije dopuštena žalba, ali se može pokrenuti upravni spor.
(5) Ako se pravomoćnim rješenjem utvrdi da je prestalo pravo korištenja grobnog mjesta, ono se može dodijeliti novom korisniku grobnog mjesta.
(6) Prijašnji korisnik grobnog mjesta za koje se prema stavku 2. ovoga članka smatra da je grobno mjesto bez korisnika može raspolagati izgrađenom opremom i uređajima grobnog mjesta prije dodjele grobnog mjesta novom korisniku grobnog mjesta, a nakon što plati dužni iznos grobne naknade sa zakonskim zateznim kamatama, u protivnom smatrat će se da se radi o napuštenoj imovini kojom Uprava groblja može slobodno raspolagati.
(7) Ako korisniku grobnog mjesta to pravo prestane rješenjem iz stavka 2. ovoga članka, njemu ili njegovim nasljednicima ili nasljednicima umrlih osoba koje su ukopane na tom grobnom mjestu pravo korištenja grobnog mjesta može se ponovno dodijeliti, ako već nije dodijeljeno drugom korisniku grobnog mjesta, uz uvjet da plate sve dugove, uključujući neplaćene godišnje grobne naknade i zatezne kamate na njih te naknadu za ponovnu dodjelu grobnog mjesta.
(8) Uprava groblja će prije dodjele grobnog mjesta drugom korisniku grobnog mjesta premjestiti ostatke tijela umrlih osoba iz napuštenog groba u zajedničku grobnicu pod uvjetom da su se ostvarili uvjeti za produbljenje groba odnosno uvjeti za sabiranje i zbrinjavanje posmrtnih ostataka propisani člankom 4. stavcima 1. i 2. ovoga Zakona.

MRTVAČNICE 
Članak 31.
(1) Mrtvačnice na području Općine Popovac nalaze se u sklopu RKT groblja u Popovcu, pravoslavnog groblja u Popovcu, groblja Kneževo i groblja Branjina.
(2) Uprava groblja brine se za red i čistoću mrtvačnice i oko nje. Prostorije mrtvačnice moraju se redovito dezinficirati i čistiti nakon svakog pogreba.
(3) Ukrašavanje mrtvačnice obavlja samo Uprava groblja.

Članak 32.
(1) Za korištenje mrtvačnica na području Općine Popovac podnosi se Zahtjev.
(2) Zahtjev iz stavka 1. ovog članka, podnosi se Upravi groblja.
(3) Uprava groblja na temelju dokumentiranog zahtjeva stranke donosi Odobrenje za korištenje mrtvačnice. 
(4) Temeljem izdanog Odobrenja iz stavka 3. ovog članka, Uprava groblja izdaje račun podnositelju zahtjeva.
Članak 33.
(1)Aktom Uprave groblja kojim se određuje visina naknade za korištenje mrtvačnica na području Općine Popovac, određene su naknade za korištenje mrtvačnice na grobljima na području Općine Popovac koje je podnositelj zahtjeva dužan platiti, a sastavni je dio Odobrenja izdanog od strane Uprave Groblja. 
(2)Naknada iz članka 33. ove Odluke, uplaćuje se na žiro-račun Općine Popovac.

NADZOR
Članak 34.
(1) Nadzor nad primjenom ove odluke obavlja Jedinstveni upravni odjel Općine Popovac.
(2) U obavljanju nadzora iz stavka 1. ovog članka, Jedinstveni upravni odjel  ovlašten je poduzeti radnje u skladu sa zakonom kojim se uređuje komunalno gospodarstvo, odlukom Općine kojom se propisuje komunalni red te ovom odlukom.


PREKRŠAJNE ODREDBE
Članak 35.
Novčanom kaznom od 70,00 EUR kaznit će se za prekršaj, fizička osoba koja:
· zaprlja i/ili ošteti grobove ili smeće odlaže izvan označenog mjesta,
· dovodi i /ili pušta životinje na groblje ili neovlašteno zalazi vozilom na groblje,
· se na groblju nedolično ponaša čime remeti mir i dostojanstvo mjesta,
· je u pijanom stanju nazočna na groblju,
· se zatekne u prosjačenju na groblju,
· gazi po grobovima i nasadima.

Članak 36.
(1) Novčanom kaznom od 100,00 EUR kaznit će se za prekršaj, fizička osoba koja:
· sahrani u grobnicu umrlog bez odobrenja vlasnika grobnice ili izvan određenog mjesta za ukop
· izradi natpis na spomeniku bez odobrenja,
· ošteti nadgrobni spomenik,
· odnosi cvijeće i raslinje s grobova i groblja,
· oštećuje ogradu na groblju,
· obavlja bilo koju vrstu trgovine na groblju,
· postavlja nedolične natpise, slike ili reklame na groblju,
· bez posebnog odobrenja ulazi u groblje ili u mrtvačnicu u vrijeme koje nije predviđeno za posjet,
· neovlašteno zalazi vozilom na groblje,
(2) Za prekršaj iz stavka 1. ovog članka kaznit će se pravna osoba odnosno obrtnik novčanom kaznom od 2.000,00 kuna.
Članak 37.
(1) Novčanom kaznom u iznosu od 300,00 EUR kaznit će se pravna osoba ili fizička osoba registrirana za obavljanje radova ako:
· izvodi radove na groblju bez odobrenja iz članka 2 ove Odluke,
(2) Novčanom kaznom od 70,00 EUR kaznit će se i odgovorna osoba u pravnoj osobi za prekršaj iz stavka 1. ovog članka.


PRIJELAZNE I ZAKLJUČNE ODREDBE
Članak 38.

Danom stupanja na snagu ove Odluke prestaje važiti Odluka o grobljima KLASA:363-05/99-01/01, URBROJ:2100/08-01/99-01 („Službeni glasnik“ br. 1/99). 

Članak 39.
Ova Odluka biti će objavljena u Službenom glasniku Općine Popovac, a stupa na snagu od 01. siječnja 2026.

 
							     

PREDSJEDNIK OPĆINSKOG VIJEĆA
ZVONKO JAGARINEC

          REPUBLIKA HRVATSKA     OSJEČKO - BARANJSKA ŽUPANIJA         OPĆINA POPOVAC                    Općinsko vijeće     KLASA:     URBROJ:    Popovac,      Na temelju čl anka 9 . st.  10 . , članka 46 i članka 47.   Zakona o grobljima („Narodne novine ,  br.  78/25,  80/25 ) i   članka 30.  Statuta Općine Popovac („Službeni glasnik   “ br. 1/20, 3/21)   Općinsko vijeće  Općine  Popovac   na svojoj  ____ .sjednici , održanoj  ___________ .godine, donijelo je        O D L U K U   o grobljima na području Općine  Popovac     OPĆE ODREDBE     Članak 1.   Odlukom o grobljima na području Općine  Popovac   ( u daljnjem tekstu: Odluka) uređuju   se   poj am   opreme i uređaja grobnog mjesta, dimenzije i veličina grobnih mjesta,  mjerila i kriteriji za dodjelu i  ustupanje grobnih mjesta na korištenje ,  uvjeti i mjerila za plaćanje nakn ade pri dodjeli grobnog mjesta   i godišnja naknada za korištenje grobnog mjesta, ukop pokojnika,   uvjeti, način i mjesto prosipanja  kremiranih posmrtnih ostataka umrle osobe,   iskopavanje i premještaj posmrtnih ostataka, vremenski  razmak ukopa, ukop nepoznatih osoba   te umrlih hrvatskih ratnih vojnih invalida i hrvatskih branitelja  iz Do movinskog rata,  održavanje groblja i uklanjanje otpada, upravljanje grobljem,  upravljanje i dodjela  prava korištenja mrtvačnice,   prekršajne sankcije za prekršitelje odredbi.     Članak 2.   Svi izrazi koji se koriste u tekstu, a imaju rodno značenje, bez obzira jesu li korišteni u muškom ili  ženskom rodu, obuhvaćaju na jednak način i muški i ženski rod.     Članak  3 .   (1)   Na području Općine   Popovac  ukop se obavlja na   RKT groblju  u Popovc u ,   pravoslavnom groblju u  Popovcu,    groblju   Kneževo   i groblju  Branjina .   (2)   Groblja  na području Općine  Popovac  u vlasništvu su Općine  Popovac  (u daljnjem tekstu: Općina).     Članak  4.   (1)   Grobljima na području Općine   Popovac  upravlja Jedinstveni upravni odjel Općine  Popovac                              (dalje: Uprava groblja)   (2)   Upravljanje grobljem razumijeva dodjelu grobnih mjesta, uređenje, održavanje i rekonstrukciju  groblja .       OPREMA I UREĐAJI GROBNOG MJESTA     Članak  5 .   (1)   Pod opremom i uređajima grobnog mjesta, u smislu ove Odluke, smatraju se nadgrobna   ploča,  nadgrobni spomenik i znaci,   ploče,   ograda grobnog mjesta i slično.   (2)   Oprema i uređaji grobnog mjesta i stavka 2. ovog članka smatraju se nekretninom i vlasništvo su  korisnika grobnog mjesta, vlasništvo istih može se prenositi sukladno zakonu kojim se uređuju  groblja i posebnim propisima.  

